**The Highwomen**, քանթրի սուպերխումբ, որի կազմի մեջ են մտնում երգչուհիներ Բրենդի Քարլայլը, Նատալի Հեմբին, Մարեն Մորիսը և Ամանդա Շայրսը։ Այն ձևավորվել է 2019 թվականին։ Խմբի առաջին նույնանուն ալբոմը, որի պրոդյուսերը Դեյվ Քոբն էր, թողարկվել է 2019 թվականի սեպտեմբերի 6-ին Elektra Records-ի կողմից։

Պատմություն
-----------

2016 թվականին, երբ Շայրսը երաժշտական պրոդյուսեր Դեյվ Քոբի ստուդիայում ավարտում էր իր ձայնագրությունը՝ «My Piece of Land»-ը, նրա մոտ գաղափար է աաջացել կանացի քանթրի սուպերխումբ ստեղծել՝ ի նշան լեգենդար քանթրի սուպերխմբի՝ Highwaymen-ի հանդեպ իրենց հարգանքի (որի կազմի մեջ էին մտնում Ջոնի Քեշը, Ուեյլոն Ջենինգսը, Քրիս Քրիստոֆերսոնը և Ուիլի Նելսոնը)։ Նույն ժամանակ քանթրի երաժշտության ռադիոյում և երաժշտական փառատոններում կին արտիստների ներկայացչության պակասը հանրայնորեն քննարկվում էր Me Too (անգլ. թարգմանաբար՝ «Ես նույնպես») շարժման ազդեցության տակ գտնվող մարդկանց և տարբեր լրագրողների կողմից, օրինակ՝ Մարիսա Մոսի։ Շրջագայության ժամանակ իր ֆուրգոնում քանթրի ռադիո լսելիս, Շայրսը արտիստների ցանկ է կազմել և նկատել, որ կանանց թիվը շատ քիչ է։ Քոբը խորհուրդ է տվել Շայրսին զանգել Քարլայլին, որին նա դեռ չէր ճանաչում։ Քարլայլը մտածել է, որ դա զվարճալի և հետաքրքիր ստեղծագործական նախագիծ կլինի։

The Highwomen նախագծի վրա լայնորեն ակնարկում էին Քարայլը, Մորիսը և Շայրսը, մինչև դրա մասին պաշտոնական հայտարարությունը 2019 թվականի ապրիլի 6-ին։ Քանի որ անվանումը հարգանքի նշան էր լեգենդար Highwaymen քանթրի սուպերխմբին, The Highwomen-ն ի սկզբանե ցանկացել են չորրորդ տեղը թողնել թափուր, որպեսզի թույլ տան այլ կին արտիստներին միանալ իրենց, իսկ Շելի Ռայթը, Քորթնի Մերի Էնդրյուսը, Մարգո Փրայսը, Ժանել Մոնեն և Շերիլ Քրոուն նշվել են որպես պոտենցիալ հյուրեր։ Խումբը, որը կատակով համեմատել է այս համագործակցությունը ծովահենական նավի փորձի հետ, ասել է, որ նրանք տեսնում են նախագիծը որպես ինկուբատոր նախագիծ, որն աջակցում է ընկերակից կին արտիստներին։

Մարենը մինչ այդ Քոբի հետ չի աշխատել։ Երաժիշտները կենդանի ձայնագրվում էին միասին ջերմ միջավայրում՝ պատմական RCA Studio A-ում, որի սեփականատերն այժմ Քոբն է։ Որպես փորձի մի մաս, խմբի անդամներից որոշները «Highwomen» տատու են արել։

Խումբը կատարել է իր կենդանի դեբյուտը 2019 թվականի ապրիլի 1-ին Լորետա Լինի 87-րդ ծննդյան օրվա կապակցությամբ Նեշվիլի Բրիջսթոուն արենայում կազմակերպված համերգի ժամանակ։ Այնտեղ էլ Նատալի Հեմբին հայտարարվել է որպես խմբի չորրորդ և վերջին անդամ, և քառյակը հանդես է եկել «It Wasn't God Who Made Honky Tonk Angels» երգով։ Նրանց դեբյուտային սինգլը՝ «Redesigning Women»-ը, որի տեսահոլովակը ներառել է այնպիսի կին արտիստների, ինչպիսիք են Տանյա Թաքերը, Cam-ը, Լորեն Էլեյնան, Քեսեդի Փոուփը և Վայնոնա Ջադը, թողարկվել է 2019 թվականի հուլիսի 19-ին։ Նույն օրն էլ նախապատվերի համար հասանելի է դարձել նրանց «The Highwomen» նույնանույն ալբոմը (թողարկումը պլանավորվել է սեպտեմբերի 6-ին)։ Երգը գովազդվել է քանթրի երգիչ Դիրքս Բենթլիի կողմից, ով իր յություբյան ալիքում թողարկել է հոլովակ, որտեղ կատակերգական ձևով կարդում է երգի տեքստը։ Հոլովակը գովասանքի է արժանացել Քարլայլի և Մորիսի կողմից։ Նրանց երկրորդ սինգլը՝ «Crowded Table»-ը, որի հեղինակներն են խմբի անդամ Նատալի Հեմբին և Լորի ՄաքՔենան, թողարկվել է 2019 թվականի հուլիսի 26-ին։

2019 թվականի հուլիսին The Highwomen-ը հանդես է եկել իր երբևիցե առաջին լրիվ կենդանի ծրագրով Նյուպորտ ֆոլք փառատոնի ժամանակ, նախապես ցուցադրելով իրենց սպասվելիք ալբոմի երգերից մի քանիսը, ներառյալ «If She Ever Leaves Me»-ն, որի հեղինակներն են Շայրսը, նրա ամուսին Ջեյսոն Իսբելը և Քրիս Թոմփքինսը։ Քարլայլի առաջնային վոկալով, երգն Իսբելի կողմից անվանվել է «առաջին գեյ քանթրի երգ», որը գովասանքի է արժանացել լսարանի կողմից։ Շուտով Քարլայլը հրավիրել է The Highwomen-ի մնացած մասնակցիներին միանալ իրեն իր հեդլայն ծրագրի ժամանակ, քանի որ նրանք ի սկզբանե ցանկացել են, որ խումբը հանդես գա այլ կին արտիստների հետ միասին, ներառյալ Էմի Ռեյին, Քորթնի Մերի Էնդրյուսին, Դոլլի Փարթոնին, Ջեյդ Բըրդին, Ջուդի Քոլինզին, Լինդա Փերրիին, Լյուսի Դաքասին, Our Native Daughters-ին, Շերիլ Քրոուին, The First Ladies of Bluegrass-ին և Յոլա Քարթերին։ Խումբը Մանուելի կողմից ձևավորված կոստյումներ է կրել։

Fleetwood Mac-ի «The Chain» երգի նրանք քավեր տարբերակը «Խոհանոցը» ֆիլմի սաունդթրեքից, դեբյուտել է ֆիլմի առաջին թրեյլերի ընթացքում և պաշտոնապես թողարկվել է 2019 թվականի օգոստոսի 2-ին։ Իրենց նույնանուն ալբոմի գլխավոր թրեքը թողարկվել է 2019 թվականի օգոստոսի 13-ին։ Երգը, որը գրվել է Քարլայլի և Շայրսի կողմից՝ «Highwayman» երգի բնօրինակ հեղինակ Ջիմի Ուեբի հետ համատեղ, և որը ի սկզբանե ներշնչել է ստեղծել Highwomen խումբը, պատմում է պատմության մեջ տարբեր կանանց պատմությունները և ներառում է բրիտանացի քանթրի սոուլ երգչուհի Յոլայի լրացուցիչ վոկալը և Շերիլ Քրոուի բեք վոկալը։

Խումբը 15 երգ է ձայնագրել, բայց դրնանից միայն 12-ն են արված ալբոմի համար։ Նրանց երգերի հեղինակների թվում են Ջիմի Ուեբը, Ռոդնի Քլոուսոնը, Մեգի Չափմանը, Լորի ՄաքՔենան, Ջեյսոն Իսբելը, Փիթեր Լևինը, Միրանդա Լամբերտը, Ռեյ Լամոնտանը և այլք։ Երգերից շատերը շրջում են գենդերային դերերն այնպիսի կերպարների ավելացմամբ, ինչպիսիք են փախստականը, քարոզիչը, ազատության հեծյալը և բուժողը, ի համեմատություն կերպարների, որոնք ստեղծվել են Highwaymen-ի երգերում։

Սկավառակագրություն
------------------

The Highwomen-ի սոտւդիական ալբոմների ցանկ| Անվանում | Մանրամասներ | Բարձրագույն դիրք չարթերում | Վաճառքներ |
| --- | --- | --- | --- |
| US | US Country | USFolk | AUSDig. | CAN | UK |
| *The Highwomen* | * Թողարկվել է՝ Սեպտեմբերի 6, 2019
* Լեյբլ՝ Elektra
* Ձևաչափեր՝ CD, ձայնապնակ, թվային ներբեռնում, սթրիմինգ
 | 10 | 1 | 1 | 12 | 31 | 92 | * US: 86,100
 |

The Highwomen-ի սինգլների ցանկ| Անվանում | Տարեթիվ | Բարձրագույն դիրք չարթերում | Ալբոմ |
| --- | --- | --- | --- |
| USDigital | USCountry | USAAA |
| «Redesigning Women» | 2019 | — | 50 | — | *The Highwomen* |
| «Crowded Table» | — | — | 31 |
| «Highwomen» | — | — | — |
| «The Chain» | 46 | — | 28 | Ոչ ալբոմային սինգլ |
|

The Highwomen-ի տեսահոլովակների ցանկ| Անվանում | Տարեթիվ | Ռեժիսոր |
| --- | --- | --- |
| «Redesigning Women**»** | 2019 | Ջիմ Շեա |

Ծանոթագրություններ
------------------

1. 1 2  Moss, Marissa R. (2019 թ․ հուլիսի 19). "The Highwomen: In the Studio With Country's Ballsiest New Group". *Rolling Stone* (in ամերիկյան անգլերեն).
2. ↑  Weiner, Natalie (2019 թ․ սեպտեմբերի 3). "Country Music Is a Man's World. The Highwomen Want to Change That". *The New York Times*.
3. ↑  Hughes, Hilary (2019 թ․ օգոստոսի 23). "Brandi Carlile, Maren Morris, Amanda Shires & Natalie Hemby Unpack The Highwomen's Impact". *Billboard*.
4. 1 2 3 4 5 6  Hudak, Joseph (2019 թ․ հունիսի 11). "Brandi Carlile, Maren Morris Talk Highwomen Project" (Includes two-part audio interview on SiriusXM's channel The Highway with Storme Warren). *Rolling Stone* (in ամերիկյան անգլերեն).
5. ↑  Thompson, Stephen (2019 թ․ հուլիսի 19). "Listen: Brandi Carlile, Maren Morris, Amanda Shires, Natalie Hemby Are The Highwomen". *NPR* (in անգլերեն).
6. ↑  Willman, Chris (2019 թ․ մարտի 6). "Brandi Carlile, Amanda Shires Add Maren Morris to 'Highwomen' Supergroup". *Variety*.
7. 1 2 3  McCartney, Kelly (2019 թ․ սեպտեմբերի 9). "Inside the Making and the Movement of The Highwomen". *No Depression*.
8. ↑  Moss, Marissa R. (2019 թ․ ապրիլի 2). "See the Highwomen's Live Debut at Loretta Lynn Birthday Show". *Rolling Stone*.
9. ↑  Houghton, Cillea (2019 թ․ հուլիսի 19). "The Highwomen Light the Ultimate Bonfire in 'Redesigning Women' Video [Watch]". *Taste of Country*.
10. ↑  Thompson, Gayle (2019 թ․ հուլիսի 24). "Dierks Bentley Does Comedic Reading of The Highwomen's 'Redesigning Women'". *PopCulture.com*.
11. ↑  Newcomb, Ming Lee (2019 թ․ հուլիսի 26). "Country supergroup The Highwomen share second single "Crowded Table": Stream". *Consequence of Sound*.
12. ↑  Willman, Chris (2019 թ․ հուլիսի 27). "Country Supergroup the Highwomen Has a High Time in Newport Folk Festival Debut". *Variety* (in անգլերեն).
13. ↑  Bernstein, Jonathan; Exposito, Suzy (2019 թ․ հուլիսի 29). "Newport Folk Festival 2019: 10 Best Things We Saw". *Rolling Stone*.
14. ↑  Hughes, Hilary (2019 թ․ հուլիսի 29). "The 10 Best Moments From the Surprise-Packed 2019 Newport Folk Festival". *Billboard*.
15. ↑  Arcand, Rob (2019 թ․ օգոստոսի 2). "New Music: The Highwomen Cover Fleetwood Mac's "The Chain": Listen". *SPIN*.
16. ↑  Hudak, Joseph (2019 թ․ օգոստոսի 13). "Hear the Highwomen's Gender-Swapping Remake of the Highwaymen's Theme Song". *Rolling Stone*.
17. ↑  Moss, Marissa R. (2019 թ․ սեպտեմբերի 4). "The Highwomen's Debut Album: Track-by-Track Guide". *Rolling Stone*.
18. ↑  Domenghini, Annalise (2019 թ․ սեպտեմբերի 6). "The Highwomen On Feminism, Success, And Dolly Parton". *NYLON* (in անգլերեն).
19. ↑  Caulfield, Keith (2019 թ․ սեպտեմբերի 15). "Post Malone Scores Second No. 1 Album on Billboard 200 With 'Hollywood's Bleeding'". *Billboard*. Retrieved 2019 թ․ սեպտեմբերի 16.
20. 1 2  "Billboard Country Update" (PDF). *Billboard*. 2019 թ․ սեպտեմբերի 16. Արխիվացված է the original (PDF) 2020 թ․ հուլիսի 3-ին. Retrieved 2019 թ․ սեպտեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
21. ↑  "The Highwomen Chart History - Americana/Folk Albums". *Billboard*. Retrieved 2020 թ․ ապրիլի 1.
22. ↑  "ARIA Australian Top 50 Digital Albums" (PDF). Australian Recording Industry Association. 2019 թ․ սեպտեմբերի 16. Retrieved 2019 թ․ սեպտեմբերի 14.
23. ↑  "Billboard Canadian Albums: September 21, 2019". *Billboard*. Retrieved 2019 թ․ սեպտեմբերի 17.
24. ↑  "Highwomen | full Official Chart history". Official Charts Company. Retrieved 2019 թ․ սեպտեմբերի 14.
25. ↑  Bjorke, Matt (2020 թ․ մարտի 10). "Top 10 Country Albums Pure Sales Chart: March 9, 2020". *RoughStock*. Retrieved 2020 թ․ մարտի 22.
26. ↑  "The Highwomen Chart History - Digital Song Sales". *Billboard*. Retrieved 2020 թ․ ապրիլի 1.
27. ↑  "Adult Alternative Songs - February 1, 2020". *Billboard*. Retrieved 2020 թ․ փետրվարի 10.`{{cite web}}`: CS1 սպաս․ url-status (link)

Արտաքին հղումներ
----------------

* Պաշտոնական կայք
* The Highwomen Archived 2019-08-13 at the Wayback Machine. խումբն Elektra Records-ում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Deezer · Ինստագրամ · Spotify |
|  |
| Թեմատիկ կայքեր | Allmusic · Discogs · MusicBrainz · Rate Your Music |

 |